काठमांडू:नेपाल में एक दर्दनाक हादसा हो गया है आपको बता दें की बुधवार को नेपाल में हुई एक मालवाहक विमान दुर्घटना में 2 पायलटों की मौत हो गई। यह विमान मकालु एयरलाइंस का एक मालवाहक विमान था। अधिकारियों ने यह जानकारी दी। सूत्रों के मुताबिक, बुधवार सुबह विमान लापता हो गया। करीब चार घंटे बाद हुमला जिले में विमान के दुर्घटनाग्रस्त होने का पता चला। हवाईअड्डे के एक अधिकारी ने कहा कि विमान में सवार पायलट और सह-पायलट दोनों मारे गए। दोनों के शवों को काठमांडू लाने की तैयारी चल रही है।उन्होंने कहा, “हमें अभी दुर्घटना के कारण का पता नहीं चला है।वहीं अधिकारिओं का कहना है की इसकी जल्द ही जांच शुरू की जाएगी।जिससे इसकी दुर्घटना का पता लगाया जा सके । ” विमान ने सुबह 6.12 बजे दो क्रू सदस्यों के साथ सुर्खेत से हुमला के सिमिकोट के लिए उड़ान भरी थी। हवाई यातायात नियंत्रण कक्ष के मुताबिक, इसे सुबह 6.55 बजे लैंड करना था, लेकिन उतरने के कुछ मिनट पहले ही विमान का संपर्क टूट गया।